TÖRVÉNYEINK TÖRTÉNETE AZ AUSZTRIAI HÁZ ALATT. 255 
Az 5-ik ágazat, mely által az Ausztriához és Lengyelországhoz el- 
zálogított váraknak és megyéknek, az ország határainak, és az ausztriaiak 
által elfoglalt néhány helységek visszaadásának dolga sürgettetik. 
A 7-ik ágazat, mely által Ugocsa vármegyében, mivel a királyi fel- 
ség bizonyos okok miatt oda akkor főispánt nem nevezhetett, az alispán 
mind bírói mind másféle hivatalos eljárásokra s végrehajtásokra felhatal- 
maztatik. 
A 8 és 9-ik ágazatok, melyekben országunk rendei a dézsmáknak 
megvásárlására és a határszéli, főleg egri, várakhoz teendő szállíttatására, 
továbbá az ingyenes munkákra nézve az 1569 és 1574-ik évi határozatokra 
vonatkoznak , és ezen utolsókat múlt sz. Luca napjától kezdve két év le- 
folytáig teljesíttetni rendelik. 
A 10, 11 és 14-dik ágazatok , melyekben az ország védelme iránt 
rendeltetik : 1) Hogy az előbbi rendeletek szerint állandó lovasok az 1574- 
diki és más törvények által kiszabott büntetés alatt minden rendbeliek ál- 
tal tartassanak , s azokat a főkapitány az alispánnal egyetértőleg helyezze 
el. — 2) Hogy az országos és részletes felkelésre, valamint különösen az 
egy-telkes nemesekére is , kiknek jegyzéke az alispán mellett mindég ké- 
szen tartandó, az 1553-iki határozatok, a katonáknak állomásaikról kapi- 
tányaik engedelme nélkúli el nem távozhatására nézve pedig az 1552-iki 
törvények szolgáljanak szabályúl. 
A 12 és 13-ik ágazatok, melyekben a jobbágyoknak vagy mások- 
nak török adózók közé önkénytes állása, és a szabad hajduknak vagy 1o- 
vasoknak rablásokra bocsátásaik tilalmaztatni kivántatnak. 
A 15-ik ágazat, melyben előadatik: hogy Kapronca várának meg- 
erősítéséről a slavóniai rendek , követeiknek jelentése szerint, országuk 
külön gyúlésében kívánnak az ott megjelenendő királyi biztosokkal ta- 
nácskozni. 
A 16-dik ágazat, mely a szabad és bányavárosok szabadalmaira , 
és az áruk letételi helyeire nézve az előbbi rendelkezéseket megtartat- 
ni rendeli. 
A 18-ik ágazat, mely által országunk rendei a királyi felség aján- 
lására Laszki Albert lengyelt, ezen egy esetben Korvin Mátyásnak azt tiltó 
törvénye alól kivételt téve, honfiúsítják. 
II. Állandó szabályúl hozott ágazatai pedig e következők : 
A 3-dik ágazatnak Slavóniát érdeklő része, 
